Regte klimming 17h 44m 08,70114s
Deklinasie −51° 50′ 02.5853″
Skynmagnitude (m) 5,12
Massa (M☉) 1,1
Radius (R☉) 1,36
Ligsterkte (L☉) 1,9
Ouderdom (jaar) 6,34
Temperatuur (K) 5 820
Afstand (ligjaar) 50,6
Mu Arae (ook genoem μ Ara, μ Arae of HD 160691) is ’n hoofreeksster van spektraaltipe GV sowat 50 ligjare van die Aarde af in die sterrebeeld Altaar. Die ster het ’n stelsel van vier planete, waarvan drie ’n massa het naby aan dié van Jupiter.
Die ster het ’n massa van sowat 10% meer as die Son. Dit is aansienlik ouer: sowat 6,34 miljard jaar. Sy radius is 36% groter as die Son s’n en hy is 90% helderder. Die ster is metaalryk en die verhouding tussen yster en waterstof is sowat twee keer so groot as in die Son. Mu Arae het ook meer helium.
Die ster, wat nes die Son ’n G-tipe ster is, betree dalk sy fase as reusester en is besig om uit waterstof in sy kern te raak. Dit word weerspieël in die onsekerheid oor sy helderheidsklas, tussen IV (die subreusesterre) en V (hoofreekssterre soos die Son).
Mu Arae met die afstand van sy vier sterre aangedui.
Die eerste planeet se ontdekking is in 2001 aangekondig deur die Anglo-Australiese Planeetsoekspan. Daar is geglo Mu Arae b is in ’n hoogs eksentrieke wentelbaan van sowat 743 dae. In 2004 is ’n tweede planeet, nou bekend as Mu Arae e, ontdek. Daar is toe geglo dit is in ’n wentelbaan van 8,2 jaar met ’n hoë eksentrisiteit. Later in 2004 is die ontdekking van ’n klein binneste planeet, Mu Arae c, met ’n massa van omtrent dié van Uranus en ’n wentelbaan van nege dae, aangekondig.
In 2006 het twee spanne, onder leiding van Krzysztof Goździewski en Francesco Pepe onderskeidelik, aangekondig dat die ster ’n vierde planeet, Mu Arae d, het met ’n wentelbaan van sowat 311 dae. Dit het gelei tot hersiene parameters vir die ander planete, met laer eksentrisiteit. Met die ontdekking van die laaste planeet was Mu Arae die eerste bekende ster met vier planete naas 55 Cancri.
Die Mu Arae-stelsel
c >0,03321 MJ 0,09094 9,6386 ± 0,0015 0,172 ± 0,04 — —
d >0,5219 MJ 0,921 310,55 ± 0,83 0,0666 ± 0,0122 — —
b >1,676 MJ 1,497 643,25 ± 0,90 0,128 ± 0,017 — —
e >1,814 MJ 5,235 4205,8 ± 758,9 0,0985 ± 0,0627 — —
↑ 1,0 1,1 (1966) “Photoelectric observations of Southern late-type stars”. The Information Bulletin for the Southern Hemisphere 8.
↑ Soriano, M.; Vauclair, S. (2009). "New seismic analysis of the exoplanet-host star Mu Arae". arΧiv: 0903.5475 [astro-ph].
↑ Butler et al. (2001). “Two New Planets from the Anglo-Australian Planet Search”. Astrophysical Journal 555 (1): 410–417. doi:10.1086/321467.
↑ (2004) “Multiple Companions to HD 154857 and HD 160691”. The Astrophysical Journal 617 (1): 575–579. doi:10.1086/425214.
↑ Santos et al. (2004). “The HARPS survey for southern extra-solar planets II. A 14 Earth-masses exoplanet around μ Arae”. Astronomy and Astrophysics 426 (1): L19 – L23. doi:10.1051/0004-6361:200400076.
↑ Gozdziewski, K. et al. (2006). "On the extrasolar multi-planet system around HD160691". arΧiv: astro-ph/0608279.
↑ 7,0 7,1 Pepe, F. et al. (2006). "The HARPS search for southern extra-solar planets. IX. μ Ara, a system with four planets". arΧiv: astro-ph/0608396.
Britt, Robert Roy (2004-08-25). “'Super Earth' Discovered at Nearby Star”. Space.com. URL besoek op 2008-07-17.
“Fourteen Times the Earth”. European Southern Observatory. 2004-08-25. URL besoek op 2008-07-17.
“Mu Ara: a system with 4 planets”. Geneva Observatory. URL besoek op 2008-07-17.
Wikimedia Commons het meer media in die kategorie Mu Arae.
Koördinate: 17h 44m 08.7s, −51° 50′ 03″
Vier: Gliese 876
Ontsluit van "https://af.wikipedia.org/w/index.php?title=Mu_Arae&oldid=1621955"